ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ

3ου ΚΕΦΑΛΑΙΟΥ

Α. ΠΑΡΑΓΩΓΗ ΤΗΣ ΕΠΙΧΕΙΡΗΣΗΣ

1. Χαρακτηριστικά στοιχεία της παραγωγικής διαδικασίας είναι:

α. η συνειδητή προσπάθεια για κάποιο τελικό αποτέλεσμα.

β. η χρονική διάρκεια από τη στιγμή που θα χρησιμοποιηθούν οι παραγωγικοί συντελεστές μέχρι τη δημιουργία του προϊόντος.

γ. η τεχνολογική σχέση ανάμεσα στις ποσότητες των παραγωγικών συντελεστών και στην ποσό­τητα του παραγόμενου προϊόντος.

δ. όλα τα παραπάνω.

2. Στη μακροχρόνια περίοδο οι συντελεστές παραγωγής είναι:

α. όλοι σταθεροί.

β. όλοι μεταβλητοί.

γ. μερικοί σταθεροί και μερικοί μεταβλητοί.

δ. τίποτε από τα παραπάνω.

3. Η διάκριση σε μακροχρόνια και βραχυχρόνια περίοδο εξαρτάται από:

α. κάποια συγκεκριμένη ημερολογιακή περίοδο.

β. την προσαρμοστικότητα των συντελεστών παραγωγής που κάθε επιχείρηση χρη­σιμοποιεί.

γ. και τα δύο παραπάνω.

δ. κανένα από τα παραπάνω.

4. Μια βαριά βιομηχανία, π.χ. τσιμεντοβιομηχανία, συγκριτικά με μια ελαφριά βιομη­χανία, π.χ. παιχνι­διών, έχει:

α. ίδια βραχυχρόνια περίοδο.

β. μεγαλύτερη βραχυχρόνια περίοδο.

γ. μικρότερη βραχυχρόνια περίοδο.

δ. δεν υπάρχει κριτήριο σύγκρισης.

5. Η συνάρτηση παραγωγής εκφράζει τη σχέση που συνδέει:

α. τη μέγιστη ποσότητα προϊόντος που μπορεί να παραχθεί με συγκεκριμένες ποσότητες συντελεστών.

β. τη μέγιστη ποσότητα προϊόντος που μπορεί να παραχθεί με αμετάβλητες τις συνθήκες προσφοράς.

γ. τη μέγιστη ποσότητα προϊόντος που μπορεί να παραχθεί με αμετάβλητες τις συνθήκες ζήτησης.

δ. κανένα από τα παραπάνω.

6. Στη συνάρτηση παραγωγής διακρίνουμε:

α. την τεχνολογική σχέση μεταξύ συντελεστών και προϊόντος.

β. την παραγωγική αποτελεσματικότητα που είναι η καλύτερη δυνατή.

γ. τα (α) και (β) μαζί.

δ. μια μαθηματική σχέση και μια τεχνολογική σχέση.

7. Κατά τη διάρκεια της μελέτης της συνάρτησης Q = f (L) υποθέτουμε ότι:

α. μεταβάλλεται μόνο η εργασία.

β. η εργασία είναι ομοιογενής.

γ. ισχύουν και τα δύο παραπάνω.

δ. οι εργάτες έχουν διαφορετικές ικανότητες.

8. Στον κάθετο άξονα του διαγράμματος του Συνολικού Προϊόντος του μεταβλητού συντελεστή απεικονίζεται:

α. το συνολικό κόστος παραγωγής.

β. η συνολική ποσότητα που παράγεται.

γ. η ποσότητα του μεταβλητού συντελεστή.

δ. το οριακό κόστος παραγωγής.

9. Η καμπύλη του συνολικού προϊόντος βραχυχρόνια εκφράζει τη σχέση ανάμεσα στο συ­νολικό προϊόν και στην ποσότητα του:

α. σταθερού συντελεστή.

β. μεταβλητού συντελεστή.

γ. σταθερού και μεταβλητού συντελεστή.

δ. κανένα από τα παραπάνω.

10. Η καμπύλη του συνολικού προϊόντος:

α. αρχικά ανέρχεται με φθίνοντα ρυθμό, στη συνέχεια με αύξοντα ρυθμό, φθάνει στο μέγιστο και μετά κατέρχεται.

β. αρχικά ανέρχεται με αύξοντα ρυθμό, στη συνέχεια με φθίνοντα ρυθμό, φθάνει στο μέγιστο και μετά κατέρχεται.

γ. είναι μια ευθεία γραμμή που διέρχεται από την αρχή των αξόνων.

δ. αρχικά κατέρχεται με αύξοντα ρυθμό, φθάνει στο ελάχιστο και στη συνέχεια ανέρ­χεται με φθίνο­ντα ρυθμό.

11. Το μέσο προϊόν υπολογίζεται ως εξής:

α. .

β. .

γ. .

δ. .

12. Όταν αυξάνεται η ποσότητα ενός μεταβλητού συντελεστή ενώ όλοι οι άλλοι συντελεστές παραμένουν σταθεροί, το οριακό προϊόν του μεταβλητού συντελεστή:

α. αυξάνεται συνεχώς.

β. πρώτα μειώνεται και μετά από ένα ορισμένο σημείο αυξάνεται.

γ. πρώτα μειώνεται και μετά παραμένει σταθερό.

δ. μειώνεται συνεχώς.

ε. πρώτα αυξάνεται και μετά από ένα ορισμένο σημείο μειώνεται.

13. Το οριακό προϊόν εκφράζει:

α. την απόδοση του κάθε εργάτη.

β. τις μονάδες προϊόντος που παράγει ο επιπλέον εργάτης.

γ. τη μεταβολή που επέρχεται στο συνολικό προϊόν εξαιτίας της παρουσίας του επιπλέον εργάτη.

δ. τη συνολική απόδοση των εργαζομένων.

14. Η καμπύλη του οριακού προϊόντος της εργασίας δείχνει τη μεταβολή του συνολικού προϊόντος όταν κάθε φορά μεταβάλλεται:

α. το συνολικό κόστος.

β. το μέσο προϊόν.

γ. ο αριθμός των εργατών κατά έναν.

δ. το μεταβλητό κόστος.

ε. όλα τα παραπάνω.

15. Μια επιχείρηση λειτουργεί με μοναδικό μεταβλητό συντελεστή την εργασία και όταν απασχολεί 5 εργάτες, το προϊόν που παράγει είναι 20 μονάδες. Όταν προσλάβει έναν ακόμη εργάτη, το μέσο προϊόν είναι 4. Το οριακό προϊόν του τελευταίου εργάτη εί­ναι:

α. 6

β. 4

γ. 8

δ. 5

16. Μια επιχείρηση λειτουργεί με μοναδικό μεταβλητό συντελεστή την εργασία και όταν απασχολεί 6 εργάτες, το προϊόν που παράγει είναι 72 μονάδες. Όταν προσλάβει έναν ακόμη εργάτη, το μέσο προϊόν είναι 10. Το οριακό προϊόν του τελευταίου εργάτη εί­ναι:

α. 6

β. 2

γ. –2

δ. 0

17. Μια επιχείρηση, με μοναδικό μεταβλητό συντελεστή την εργασία, μεγιστοποιεί το μέσο προϊόν της εργασίας, όταν απασχολεί πέντε εργάτες και το οριακό προϊόν του πέμπτου εργάτη είναι 32. Το συνολικό προϊόν της επιχείρησης, όταν απασχολεί πέντε εργάτες, είναι:

α. 64

β. 80

γ. 160

δ. 320

18. Το οριακό προϊόν μιας επιχείρησης είναι 16 και στο σημείο αυτό η επιχείρηση απα­σχολεί 4 εργάτες μεγιστοποιώντας το μέσο προϊόν. Το συνολικό προϊόν της επιχείρη­σης όταν απασχολεί 4 εργάτες είναι:

α. 48

β. 64

γ. 70

δ. 72

19. Σε μια επιχείρηση απασχολούνται 8 εργάτες. Αν προσθέσουμε έναν επιπλέον εργάτη, το οριακό προϊόν γίνεται (-5) και το μέσο προϊόν γίνεται 19. Όταν απασχολούνται 8 και 9 εργάτες, το συνο­λικό προϊόν αντίστοιχα είναι:

α. 160, 140

β. 190, 200

γ. 167, 117

δ. 176, 171

20. Ο νόμος της φθίνουσας απόδοσης εμφανίζεται όταν:

α. το οριακό προϊόν γίνεται αρνητικό.

β. το συνολικό προϊόν αρχίσει να μειώνεται.

γ. το συνολικό προϊόν αρχίσει να αυξάνεται με φθίνοντα ρυθμό.

δ. το μέσο προϊόν αρχίσει να αυξάνεται.

21. Ο νόμος της φθίνουσας ή μη ανάλογης απόδοσης αρχίζει όταν:

α. το οριακό προϊόν (M.P.) αρχίζει να μειώνεται.

β. το οριακό κόστος (M.C.) αρχίζει να αυξάνεται.

γ. αλλάζει ο ρυθμός αύξησης του συνολικού προϊόντος (Τ.Ρ.) και του συνολικού κόστους (Τ.C.).

δ. όλα τα παραπάνω.

22. Ποια από τις παρακάτω προτάσεις είναι σωστή;

α. όταν αυξάνεται το οριακό προϊόν, το συνολικό προϊόν μειώνεται.

β. όταν μειώνεται το οριακό προϊόν, το συνολικό προϊόν μειώνεται.

γ. όταν μειώνεται το οριακό προϊόν, το συνολικό προϊόν αυξάνεται με φθίνοντα ρυθμό.

δ. όταν το οριακό προϊόν είναι αρνητικό, το συνολικό προϊόν αυξάνεται.

23. Όταν το συνολικό προϊόν μειώνεται:

α. το οριακό προϊόν αυξάνεται.

β. το οριακό προϊόν είναι αρνητικό.

γ. το μέσο προϊόν αυξάνεται.

δ. το μέσο προϊόν είναι αρνητικό.

24. Όταν το συνολικό προϊόν μειώνεται:

α. το μέσο προϊόν είναι μηδέν.

β. το οριακό προϊόν είναι μηδέν.

γ. το μέσο προϊόν είναι αρνητικό.

δ. το μέσο προϊόν μειώνεται.

25. Το συνολικό προϊόν (Q) είναι μέγιστο όταν:

α. το μέσο προϊόν (AP) είναι μέγιστο.

β. το οριακό προϊόν (MP) γίνει μηδέν.

γ. το μέσο προϊόν (AP) ισούται με το οριακό προϊόν (MP).

δ. τίποτα από τα παραπάνω.

26. Όταν το συνολικό προϊόν, λαμβάνει τη μέγιστη τιμή του τότε:

α. το οριακό προϊόν λαμβάνει τη μικρότερη τιμή του.

β. το οριακό προϊόν μηδενίζεται.

γ. το μέσο κόστος μειώνεται.

δ. κανένα από τα παραπάνω.

27. Όταν το μέσο προϊόν αυξάνεται, η καμπύλη του:

α. βρίσκεται πάνω από την καμπύλη του οριακού προϊόντος.

β. βρίσκεται κάτω από την καμπύλη του οριακού προϊόντος.

γ. τέμνει την καμπύλη του συνολικού προϊόντος.

δ. ταυτίζεται με την καμπύλη του οριακού προϊόντος.

28. Το μέσο προϊόν παίρνει τη μέγιστη τιμή του, όταν:

α. το οριακό προϊόν είναι μηδέν.

β. το συνολικό προϊόν παίρνει τη μέγιστη τιμή του.

γ. το οριακό προϊόν είναι ίσο μ’ αυτό.

δ. το μέσο μεταβλητό κόστος μειώνεται.

29. Όταν το οριακό προϊόν (ΜΡ) μειώνεται τότε:

α. το συνολικό προϊόν μειώνεται.

β. το συνολικό προϊόν αυξάνεται με φθίνοντα ρυθμό.

γ. το συνολικό προϊόν αυξάνεται με αύξοντα ρυθμό.

δ. το συνολικό προϊόν παίρνει αρνητικές τιμές.

30. Όταν το οριακό προϊόν είναι μεγαλύτερο από το μέσο, με την αύξηση της εργασίας, το μέσο προϊόν:

α. μειώνεται.

β. παραμένει σταθερό.

γ. αυξάνεται.

δ. γίνεται μηδέν.

31. Καθώς η καμπύλη του οριακού προϊόντος αυξάνεται:

α. το συνολικό προϊόν αυξάνεται και το μέσο προϊόν μειώνεται.

β. το συνολικό προϊόν αυξάνεται και το μέσο προϊόν αυξάνεται.

γ. το συνολικό προϊόν αυξάνεται και το μέσο προϊόν μπορεί είτε να αυξάνεται είτε να μειώνεται.

δ. τίποτε από τα παραπάνω.

32. Η καμπύλη του οριακού προϊόντος τέμνει πάντοτε την καμπύλη του μέσου προϊόντος:

α. από πάνω προς τα κάτω και στη μέγιστη τιμή του.

β. από κάτω προς τα πάνω και στη μέγιστη τιμή του.

γ. από πάνω προς τα κάτω και στην ελάχιστη τιμή του.

δ. από κάτω προς τα πάνω και στην ελάχιστη τιμή του.

33. Ποια από τις παρακάτω προτάσεις είναι λανθασμένη:

α. όταν το MP<0 τότε το TP αυξάνεται με φθίνοντα ρυθμό.

β. όταν το MP<0 τότε το TP μειώνεται.

γ. όταν το MP=0 τότε το TPmax.

δ. όταν το MP<AP τότε το AP μειώνεται.

34. Όταν η πρόσληψη ενός επιπλέον εργάτη από μία επιχείρηση αδυνατεί να αυξήσει το συνολικό προϊόν, τότε:

α. το οριακό προϊόν ισούται με το μέσο προϊόν.

β. το οριακό προϊόν μηδενίζεται.

γ. το μέσο προϊόν γίνεται αρνητικό.

δ. αρχίζει η ισχύς του νόμου της φθίνουσας απόδοσης.

35. Για άγνωστο αριθμό εργατών το μέσο προϊόν είναι 25 μονάδες. Με την προσθήκη ενός επιπλέον εργάτη η αύξηση του συνολικού προϊόντος είναι 30 μονάδες. Αυτό σημαίνει ότι το μέσο προϊόν με την αύξηση της εργασίας:

α. θα αυξηθεί.

β. θα μειωθεί.

γ. δεν θα επηρεαστεί.

δ. θα γίνει ίσο με το οριακό προϊόν.

36. Δίνονται τα παρακάτω δεδομένα παραγωγής μιας επιχείρησης στη βραχυχρόνια περί­οδο:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| L | 0 | 1 | 2 | 3 | 4 | 5 | 6 | 7 | 8 |
| Q | 0 | 16 | 40 | 60 | 72 | 80 | 84 | 84 | 80 |

Με βάση τα δεδομένα αυτά να απαντήσετε στις παρακάτω ερωτήσεις πολλαπλής επι­λογής.

Ο νόμος της φθίνουσας απόδοσης ισχύει με την προσθήκη του:

α. δεύτερου εργάτη.

β. τρίτου εργάτη.

γ. τέταρτου εργάτη.

δ. έβδομου εργάτη.

37. Με βάση τον παρακάτω πίνακα να σημειώσετε το σωστό.

|  |  |  |
| --- | --- | --- |
| Αριθμός εργατών | Προϊόν επιχείρησης Α | Προϊόν επιχείρησης Β |
| 0 | 0 | 0 |
| 1 | 30 | 4 |
| 2 | 65 | 9 |
| 3 | 69 | 15 |
| 4 | 72 | 20 |
| 5 | 73 | 24 |

Αν οι επιχειρήσεις Α και Β παράγουν ίδιας ποιότητας μολύβια, τότε η επιχείρηση Β είναι λιγότερο παραγωγική γιατί:

α. έχει μικρότερο οριακό προϊόν.

β. το οριακό της προϊόν δεν έχει γίνει μηδέν.

γ. παράγει περισσότερα μολύβια.

δ. έχει χαμηλότερο μέσο προϊόν.

38. Σύμφωνα με το παρακάτω διάγραμμα:

Το συνολικό προϊόν παίρνει τη μέγιστη τιμή του:

α. στους L1 εργάτες.

β. στους L2 εργάτες.

γ. στους L3 εργάτες.

δ. στους L4 εργάτες.

39. Σύμφωνα με το παρακάτω διάγραμμα:

Το προϊόν ανά εργάτη γίνεται μέγιστο:

α. στους L1 εργάτες.

β. στους L2 εργάτες.

γ. στους L3 εργάτες.

δ. στους L4 εργάτες.

40. Σύμφωνα με το παρακάτω διάγραμμα:

H μέγιστη αύξηση του συνολικού προϊόντος που προέρχεται από την απασχόληση ενός επιπλέον εργάτη λαμβάνει χώρα:

α. στους L1 εργάτες.

β. στους L2 εργάτες.

γ. στους L3 εργάτες.

δ. στους L4 εργάτες.

41. Δίνονται οι επόμενες καμπύλες συνολικού προϊόντος:

 Α. Β. Γ. Δ.

Σε ποια από τις τέσσερις καμπύλες συνολικού προϊόντος αρχίζει να ισχύει ο νόμος της φθίνουσας απόδοσης αμέσως μετά τον πρώτο εργάτη;

42. Στο παρακάτω διάγραμμα δίνεται το συνολικό, μέσο και οριακό προϊόν του μεταβλητού συντελεστή εργασία, μιας επιχείρησης που λειτουργεί στη βραχυχρόνια περίοδο:

Στο πιο πάνω διάγραμμα και στο διάστημα 0Β:

α. το μέσο προϊόν είναι ίσο στα σημεία Α και Β.

β. το οριακό προϊόν μειώνεται.

γ. το συνολικό προϊόν αυξάνεται με αύξοντα ρυθμό.

δ. το μέσο προϊόν είναι μεγαλύτερο από το οριακό προϊόν.

43. Στο παρακάτω διάγραμμα δίνεται το συνολικό, μέσο και οριακό προϊόν του μεταβλητού συντελεστή εργασία, μιας επιχείρησης που λειτουργεί στη βραχυχρόνια περίοδo:

Στο πιο πάνω διάγραμμα, το μέσο προϊόν γίνεται μέγιστο στο σημείο:

α. Α

β. Γ

γ. Δ

δ. σε κανένα από αυτά.

44. Στο παρακάτω διάγραμμα δίνεται το συνολικό, μέσο και οριακό προϊόν του μεταβλητού συντελεστή εργασία, μιας επιχείρησης που λειτουργεί στη βραχυχρόνια περίοδο:

Στο πιο πάνω διάγραμμα και στο διάστημα ΒΔ:

α. το οριακό προϊόν γίνεται αρνητικό.

β. το μέσο προϊόν αυξάνεται συνεχώς.

γ. το συνολικό προϊόν αυξάνεται με φθίνοντα ρυθμό.

δ. το οριακό προϊόν αυξάνεται.

45. Για τη μελέτη του νόμου της φθίνουσας απόδοσης υποθέτουμε ότι:

α. στη βραχυχρόνια περίοδο η τεχνολογία είναι μεταβαλλόμενη.

β. στη μακροχρόνια περίοδο η τεχνολογία είναι αμετάβλητη.

γ. στη βραχυχρόνια περίοδο η τεχνολογία είναι αμετάβλητη.

δ. στη μακροχρόνια περίοδο η τεχνολογία μεταβάλλεται.

46. Η βελτίωση της τεχνολογίας παραγωγής ενός αγαθού μετατοπίζει:

α. την καμπύλη του συνολικού προϊόντος προς τα πάνω και την καμπύλη προσφοράς προς τα αριστερά.

β. την καμπύλη του συνολικού προϊόντος προς τα πάνω και την καμπύλη προσφοράς προς τα δεξιά.

γ. την καμπύλη του συνολικού προϊόντος προς τα κάτω και την καμπύλη προσφοράς προς τα δεξιά.

δ. την καμπύλη του συνολικού προϊόντος προς τα κάτω και την καμπύλη προσφοράς προς τα αριστερά.

47. Η επίδραση της βελτίωσης της τεχνολογίας φαίνεται στις καμπύλες προϊόντος με:

α. μετατοπίσεις προς τα πάνω και των τριών καμπυλών.

β. μετατοπίσεις προς τα κάτω και των τριών καμπυλών.

γ. μετατόπιση της καμπύλης του συνολικού προϊόντος και διατήρηση στην ίδια θέση των καμπυ­λών μέσου και οριακού προϊόντος.

δ. μετατόπιση των καμπυλών μέσου και οριακού προϊόντος και διατήρηση στην ίδια θέση της κα­μπύλης του συνολικού προϊόντος.